
Temeljem članka 11. Zakona o pravu na pristup informacijama („Narodne novine“ br. 25/13, 85/15, 69/22) Grad Pregrada pokreće proces savjetovanja sa zainteresiranom javnošću u postupku donošenja Proračuna Grada Pregrade za 2027. godinu i projekcija za 2028. i 2029. godinu

J A V N I    P O Z I V
za savjetovanje sa zainteresiranom javnošću u postupku donošenja 
Proračuna Grada Pregrade za 2027. s projekcijama za 2028. i 2029. godinu


S ciljem povećanja transparentnosti, suradnje i otvorenosti u izradi jednog od najvažnijih dokumenata Grada - Proračuna Grada Pregrade za 2027. godinu, Grad Pregrada pokreće proces savjetovanja sa zainteresiranom javnošću u postupku njegovog donošenja.

Temeljem članka 42. Zakona o proračunu (NN 144/21, u daljnjem tekstu: Zakon) predstavničko tijelo obvezno je donijeti Proračun do kraja tekuće godine za iduću proračunsku godinu i to u roku koji omogućuje primjenu proračuna s 1. siječnja godine za koju se isti donosi. 

Člankom 28. Zakona propisan je sadržaj proračuna koji mora sadržavati plan za proračunsku godinu te projekcije za naredne dvije godine, a sadrži financijske planove proračunskih korisnika prikazane kroz opći i posebni dio i obrazloženje Proračuna. 

Cilj provođenja savjetovanja je upoznati javnost i sve zainteresirane subjekte s Nacrtom prijedloga Proračuna Grada Pregrade za 2027. godinu s projekcijama za 2028. i 2029. godinu te omogućiti dostavu mišljenja, primjedbi i prijedloga radi njihova razmatranja i eventualnog prihvaćanja zakonitih i stručno utemeljenih prijedloga. 

Ovim putem poziva se zainteresirana javnost – građani, obrtnici, trgovačka društva i druge pravne osobe te svi ostali zainteresirani da dostave svoje prijedloge i mišljenja na nacrt prijedloga Proračuna.

Svoja mišljenja i očitovanja na Nacrt prijedloga Proračuna Grada Pregrade za 2027. – 2029. godinu možete u pisanom obliku na propisanom obrascu poslati na adresu Grad Pregrada, Upravni odjel za financije i gospodarstvo, Josipa Karla Tuškana 2, Pregrada ili na e-mail adresu: grad@pregrada.hr zaključno do 7. prosinca 2026. godine do 9.00 sati, bez obzira na način dostave. 

Savjetovanje će trajati od 6.11. do 7.12.2026. godine.


Po završetku savjetovanja svi zaprimljeni prijedlozi, mišljenja i primjedbe bit će razmotreni te prihvaćeni ili neprihvaćeni uz obrazloženja koja su sastavni dio Izvješća o savjetovanju s javnošću.

Izvješće će biti objavljeno na službenoj mrežnoj stranici Grada Pregrade.



GRADONAČELNIK

Goran Vukmanić,v. r.


Prilog:
1. Obrazac za provedbu savjetovanja.

